ད་ལྟའི་ཆར་མི་འབོར་གྱི་བརྒྱ་ཆ་༨༠ཐམ་པ་རྒྱ་རིགས་ཡིན་པའི་གྲངས་ཉུང་མི་རིགས་ཀྱི་ས་ཁུལ་ཏེ།ནང་སོག་ནི་ལོ་རབས་༨༠ནང་ཀྲུང་གོའི་སྒྱུར་བཅོས་སྲིད་ཇུས་ཐོག་མར་དང་ལེན་བྱེད་མཁན་གྱི་གྲས་ཤིག་རེད།ཀྲུང་གོའི་གྲོང་གསེབ་ས་ཁུལ་དུ་གལ་ཆེའི་སྒྱུར་བཅོས་སྲིད་ཇུས་ཤིག་ཡོད་པ་ནི་ཁྱིམ་ཚང་འགན་གཙང་ལམ་ལུགས་ཅེས་པ་དེ་ཡིན་པས།ལོ་རབས་༦༠དང་༧༠ཡི་ཐོན་སྐྱེད་མཉམ་ལས་ཀྱི་སྤྱི་ལ་དབང་བའི་ས་ཞིང་དང་སྒོ་ཕྱུགས་སོགས་ཡང་བསྐྱར་ཁྱིམ་ཚང་ལ་བགོ་བཤའ་བརྒྱབ་པ་རེད།ནང་སོག་དེ་སྒོ་ཕྱུགས་དང་རྩ་ས་གཉིས་ཀ་ཁྱིམ་ཚང་ལ་བགོ་བཤའ་ཉིས་སྐོར་བརྒྱབ་པའི་འབྲོག་ཁུལ་དཔེ་མཚོན་ཅན་ཞིག་བཟོས་པ་རེད།རྩ་སར་ར་བ་སྐོར་རྒྱུར་སྐུལ་འདེད་བཏང་ཏེ་ལོ་རབས་དགུ་བཅུ་པའི་ནང་དུ་ཨོར་ཏོ་སཱེ་ནང་གི་བེད་སྤྱོད་ཡོད་པའི་རྩ་ས་ཚང་མར་ར་བ་བསྐོར་བ་རེད།